
CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra Propunerii legislative privind organizarea şi funcţionarea 

Agenţiei Naţionale de Presă – ROMPRES


În urma examinării Propunerii legislative privind organizarea şi funcţionarea Agenţiei Naţionale de Presă – ROMPRES, în şedinţele din 2, 3, 9, 10, 16, 17, 18 şi 31 octombrie, 20, 21, 27 şi 28 noiembrie, 5, 11 şi 14 decembrie 2001, Comisia pentru cultură, arte, mijloace de informare în masă propune, cu unanimitatea voturilor celor prezenţi (11), ca aceasta să fie supusă spre dezbatere şi adoptare cu amendamentele anexate. 


Cu această propunere legislativă, Comisia a fost sesizată în fond.


În redactarea raportului, Comisia a ţinut cont de avizele emise de Consiliul Legislativ şi de Comisia pentru buget, finanţe şi bănci, precum şi de Punctul de vedere al Guvernului.


Propunerea legislativă privind organizarea şi funcţionarea Agenţiei Naţionale de Presă – ROMPRES face parte din categoria legilor ordinare.

MÁRTON Árpád Francisc

              Expert,

      Virgil Ştefan NIŢULESCU 


         Cristina DAN

A M E N D A M E N T E

la Propunerea legislativă privind organizarea şi funcţionarea Agenţiei Naţionale de presă – ROMPRES 

Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1. 
Art. 1 – Se înfiinţează Agenţia Naţională de Presă – ROMPRES, ca instituţie autonomă de interes strategic naţional, independentă editorial, prin reorganizarea Agenţiei Naţionale de Presă – ROMPRES.


ROMPRES îşi desfăşoară activitatea sub controlul Parlamentului, în temeiul prezentei legi, în conformitate cu prevederile Constituţiei şi potrivit prevederilor convenţiilor internaţionale la care România este parte.
Amendament propus de d-nul deputat Eugen Nicolicea

Articolul 1 se elimină.


Pentru a asigura o exprimare mai corectă.

2. 
Art. 2 – Agenţia Naţională de Presă – denumită în continuare ROMPRES – este persoană juridică cu sediul în municipiul Bucureşti.
Amendament propus de d-nii deputaţi Mitică Bălăeţ, Ioan Onisei şi Alexandru Sassu

Articolul 2 se renumerotează, devine articolul 1, se modifică, şi va avea următorul cuprins:

Art. 1. – (1) Agenţia Naţională de Presă „Rompres“ se reorganizează şi funcţionează ca instituţie publică autonomă de interes naţional, independentă editorial şi îşi desfăşoară activitatea sub controlul Parlamentului.

(2) Agenţia Naţională de Presă „Rompres“ – denumită în continuare ROMPRES – este persoană juridică cu sediul central în municipiul Bucureşti.
Pentru o organizare mai riguroasă a textului.

3. 
Art. 3 – ROMPRES asigură, prin activitatea sa, libera exprimare a ideilor şi a opiniilor, libera circulaţie a informaţiilor, precum şi informarea corectă a opiniei publice.
Amendament propus de Comisie

Articolul 3 se renumerotează şi devine articolul 2.


Din motive de tehnică legislativă.

4. 
Art. 4 – ROMPRES este obligată să prezinte în mod obiectiv, imparţial şi echidistant realităţile vieţii social – politice, economice, religioase şi cultural – ştiinţifice ale ţării, promovând valorile democratice, civice şi morale.
Amendament propus de d-nul deputat Alexandru Sassu

Articolul 4 se renumerotează, devine articolul 3, se modifică, şi va avea următorul cuprins:

Art. 3. – ROMPRES este obligată să prezinte în mod obiectiv şi echidistant realităţile vieţii social – politice, economice, religioase şi cultural – ştiinţifice ale ţării, promovând valorile democratice, civice şi morale.
Pentru eliminarea unor prevederi redundante.

Din motive de tehnică legislativă.

5. 
Art. 5 – În îndeplinirea atribuţiilor pe care le are, ROMPRES are datoria să respecte principiile ordinii constituţionale din România, demnitatea, onoarea şi viaţa particulară a persoanelor române sau a minorităţilor naţionale, precum şi dreptul legitim la propria imagine fără nici o lezare a acestora.
Amendament propus de d-na deputat Lia Olguţa Vasilescu

Articolul 5 se renumerotează, devine articolul 4, se modifică, şi va avea următorul cuprins:

Art. 4. – În îndeplinirea atribuţiilor pe care le are, ROMPRES are datoria să respecte principiile ordinii constituţionale din România, demnitatea, onoarea şi viaţa particulară a persoanelor, precum şi dreptul legitim la propria imagine, fără nici o lezare a acestora. 
Pentru eliminarea unor prevederi restrictive.

Din motive de tehnică legislativă.

6. 
Art. 6 – Activitatea ROMPRES nu va servi sub nici o formă vreunei acţiuni de defăimare a ţării, a naţiunii, îndemnului la război de agresiune, la ură naţională, rasială, de clasă sau religioasă, incitării la discriminare, la separatism teritorial sau la violenţă publică, precum şi la manifestări obsecene, contrare bunelor moravuri.
Amendament propus de d-nul deputat Alexandru Sassu

Articolul 6 se elimină.
Pentru eliminarea unor prevederi redundante.

7. 
Art. 7 – Activitatea editorială ROMPRES, inclusiv producţia foto se bucură de protecţia proprietăţii intelectuale, în conformitate cu legislaţia în vigoare.
Amendament propus de Comisie

Articolul 7 se renumerotează, devine articolul 5, se modifică şi va avea următorul cuprins:

Art. 5. – Activitatea editorială ROMPRES, inclusiv producţia fotografică, se bucură de protecţia proprietăţii intelectuale, în conformitate cu legislaţia în vigoare.
Pentru o exprimare mai corectă.

Din motive de tehnică legislativă.

8. 
Art. 8 – Autonomia ROMPRES şi independenţa sa editorială sunt garantate prin lege, iar conţinutul şi structura serviciilor sale sunt ocrotite de orice ingerinţe ale autorităţilor publice, precum şi de influenţele formaţiunilor social – politice, sindicale, organisme economice sau grupuri de presiune.
Amendament propus de d-nul deputat Márton Árpád Francisc

Articolul 8 se renumerotează, devine articolul 6, se modifică şi va avea următorul cuprins:

Art. 6. – Autonomia ROMPRES şi independenţa sa editorială sunt garantate prin prezenta lege, iar conţinutul şi structura serviciilor sale sunt ocrotite de orice ingerinţe ale autorităţilor publice, precum şi de influenţele formaţiunilor social – politice, sindicale, ori ale organismelor economice sau ale altor grupuri de presiune.
Pentru o exprimare mai corectă.

Din motive de tehnică legislativă.

9. 
Art. 9 – În vederea înfăptuirii prevederilor constituţionale privind libertatea de exprimare şi liberul acces la informaţia de interes public, ROMPRES are dreptul să solicite informaţii de la autorităţile şi instituţiile publice şi acestea sunt obligate să le furnizeze, cu titlu oficial, în condiţiile legii. 
Amendament propus de d-nul deputat Alexandru Sassu

Articolul 9 se elimină.
Pentru eliminare unor prevederi redundante.

10. 
Art. 10 – Personalul de specialitate din ROMPRES are pe durata exercitării funcţiei drepturile şi obligaţiile stabilite prin statutul de ziarist, de agenţie de presă, codul deontologic şi regulamentul de organizare şi funcţionare, elaborate de ROMPRES.  
Amendament propus de d-nul deputat Ioan Onisei

Articolul 10 se renumerotează, devine articolul 7, se modifică şi va avea următorul cuprins:

Art. 7. – Personalul de specialitate din ROMPRES se află, pe toată durata contractului de muncă, sub protecţia prezentei legi.
Neexistând un statut al ziaristului care să aibă statut legal, prevederea nu se justifică.

11. 
Art. 11 – Se consideră persoană de specialitate personalul care colectează, redactează, elaborează ştiri, coordonează servicii de ştiri, servicii de fotografii şi servicii grafice, publicaţii ori participă direct, cu conţinut creator, la realizarea acestora.
Amendament propus de d-nul deputat Alexandru Sassu

Articolul 11 se renumerotează, devine articolul 8, se modifică şi va avea următorul cuprins:

Art. 8. – Se consideră personal de specialitate, personalul care colectează şi redactează ştiri, coordonează servicii de ştiri, de documentare, grafice, fotografice şi multimedia sau realizează publicaţii, ori participă direct, la alte activităţi editoriale.
Pentru o exprimare mai coerentă.

12. 
Art. 12 – Este interzisă exercitarea oricărei forme de constrângere fizică sau psihică, a oricărei presiuni sau acţiuni de intimidare împotriva personalului de specialitate din ROMPRES, de natură să împiedice exercitarea profesiei sau să aducă atingere prestigiului social şi profesional al acestuia.
Amendament propus de Comisie

Articolul 12 se renumerotează şi devine articolul 9.
Din motive de tehnică legislativă.

13. 
Art. 13 – În cadrul serviciilor de ştiri, serviciilor foto şi în prelucrările informaţiilor şi datelor obţinute din orice sursă, acestea trebuie să fie prezentate şi transmise în mod fidel, iar comentariile, sintezele şi punctele de vedere trebuie să fie echidistante din punct de vedere politic.
Amendament propus de d-nul deputat Ioan Onisei

Articolul 13 se elimină.
Pentru eliminarea unor prevederi redundante.

14. 
Art. 15 – (1) Caracterul confidenţial al surselor de informare ale personalului de specialitate este garantat prin lege.


(2) Dezvăluirea acestor surse, motivată prin existenţa unui interes public în cauză, poate fi făcută numai în baza dispoziţiilor emise de o instanţă judecătorească. 

     (3) În exercitarea atribuţiilor profesionale de către personalul de specialitate ROMPRES, informaţiile nu pot fi obţinute decât prin mijloace legale, iar utilizarea acestora nu poate fi făcută în scop personal.
Amendament propus de d-na deputat Monica Octavia Musca şi de d-nul deputat Alexandru Sassu

Articolul 15 se renumerotează, devine articolul 10, se modifică şi va avea următorul cuprins:

Art. 10. – Caracterul confidenţial al surselor de informare ale personalului de specialitate este garantat prin prezenta lege. 


Pentru eliminarea unor prevederi redundante.

Din motive de tehnică legislativă.

15. 
Capitolul II

Obiectul de activitate
Amendament propus de d-na deputat Monica Octavia Musca 

Titlul capitolului II se modifică şi va avea următorul cuprins:

Atribuţii
Din motive de tehnică legislativă.

16. 
Art. 15 – ROMPRES are ca obiect de activitate:

1. culgerea, redactarea şi difuzarea informaţiilor şi fotografiilor de presă pentru informarea opiniei publice, în ţară şi în străinătate, a diferitelor categorii de beneficiari, fără discriminări şi cu respectarea deplinei obiectivităţi;

2. culegerea şi furnizarea informaţiilor de presă privind actualitatea românească şi evenimentele internaţionale, pe care le difuzează, în limba română sau în limbi de circulaţie internaţională, presei române şi străine, precum şi altor categorii de beneficiari;

3. difuzarea comunicatelor oficiale, a altor relatări privind activitatea instituţiilor publice, a partidelor şi formaţiunilor politice şi a organizaţiilor societăţii civile;

4. prestarea, la cerere, contra cost, a serviciilor specifice activităţii de informare în masă, pentru diferite instituţii, organisme de presă ori persoane fizice din ţară şi străinătate;

5. colectarea, prelucrarea, distribuirea fluxului de ştiri, fotografii şi informaţii cât mai aproape de timpul real al producerii evenimentului pentru piaţa de informaţii; informaţiile distribuite au categorii de identificare cum ar fi: finanţe şi economie, politică, opinii ştiinţă şi tehnologie, mediul social, dezastre şi accidente, sport şi divertisment, sumare, vreme.

6. prelucrarea şi distribuirea, din arhiva proprie, a informaţiilor documentare asupra istoricului, evoluţiei evenimentelor şi fenomenelor care sunt în desfăşurare;

7. editarea şi distribuirea în flux editorial a producţiei zilnice de ştiri, buletine de sinteze asupra unei perioade de timp, sinteze documentare, precum şi editarea de albume fotografice, reviste, cataloage, cărţi şi alte publicaţii;

8. prestarea unor activităţi de operare, exploatare, întreţinere şi dezvoltare de reţele informatice cu aplicaţii specifice;

9. stabilirea, pe baza prevederilor legale, de preţuri şi tarife, în lei sau în valută, pentru producţia editorială, pentru emisiunile sale de ştiri şi fotografii, precum şi pentru celelalte servicii pe care le realizează;

10. realizarea unor activităţi publicitare, prin emisiunile şi publicaţiile proprii, pentru beneficiari din ţară şi din străinătate;

11. păstrarea şi arhivarea ştirilor, fotografiilor şi documentelor care prezintă interes pentru patrimoniul naţional;

12. organizarea arhivei de documentare în probleme specifice, prin mijloace tehnice tradiţionale şi perfecţionate, în baze de date al căror conţinut este de interes public, cu prioritate pentru autorităţile şi instituţiile publice din Anexa 1;

13.  realizarea şi difuzarea în străinătate de fotografii şi emisiuni traduse în limbi de circulaţie internaţională, cu scopul de a informa mass-media şi opinia publică internaţională evenimentelor din România, inclusiv asupra poziţiilor, declaraţiilor şi comunicatelor, emise cu titlul oficial de organele statului;   

14. reprezentarea României în relaţiile cu organismele internaţionale de specialitate la care România este membru şi cu agenţiile naţionale de presă din alte ţări, cu care încheie acorduri şi stabileşte relaţii de colaborare;

15. realizarea de schimburi de redactori şi fotoreporteri cu agenţiile naţionale de presă din alte ţări, pentru informarea reciprocă directă asupra realităţilor din România şi din ţările respective;

16. organizarea unor reţele proprii de corespondenţi în ţară şi în străinătate;

17. desfăşurarea oricăror alte activităţi stabilite potrivite legilor din domeniul informaţiilor publice, care intră în competenţa ROMPRES. 
Amendament propus de d-nele deputate Monica Octavia Musca şi Lia Olguţa Vasilescu, precum şi de d-nii deputaţi Ioan Onisei şi Alexandru Sassu

Articolul 15 se renumerotează, devine articolul 11, se modifică şi va avea următorul cuprins:

Art. 11. – ROMPRES are următoarele atribuţii:

a) culegerea, în ţară şi în străinătate, a informaţiilor de presă, redactarea şi furnizarea acestora, în limba română sau în limbi de circulaţie internaţională, către diferitele categorii de beneficiari;

b) difuzarea comunicatelor oficiale, a altor relatări privind activitatea autorităţilor şi instituţiilor publice, a partidelor şi formaţiunilor politice şi a organizaţiilor societăţii civile;

c) prelucrarea şi distribuirea, din arhiva proprie, a informaţiilor documentare asupra istoricului, evoluţiei evenimentelor şi fenomenelor care sunt în desfăşurare;

d) editarea şi distribuirea buletinelor de ştiri şi a unor sinteze asupra unei perioade de timp, sinteze documentare, precum şi editarea de albume fotografice, reviste, cataloage, cărţi şi alte publicaţii;

e) prestarea unor activităţi de operare, exploatare, întreţinere şi dezvoltare de reţele informatice cu aplicaţii specifice;

f) stabilirea, pe baza prevederilor legale, de preţuri şi tarife, în lei sau în valută, pentru producţia editorială, pentru emisiunile sale de ştiri şi fotografii, precum şi pentru celelalte servicii pe care le realizează;

g) realizarea unor activităţi publicitare, prin publicaţiile proprii, pentru beneficiari din ţară şi din străinătate;

h) păstrarea şi arhivarea documentelor;

i) organizarea arhivei de documentare în probleme specifice, prin mijloace tehnice tradiţionale şi perfecţionate, în baze de date al căror conţinut este de interes public;
j) reprezentarea României în relaţiile cu organismele internaţionale de specialitate din care România face parte şi cu agenţiile naţionale de presă din alte ţări, cu care încheie acorduri şi stabileşte relaţii de colaborare;

k) realizarea de schimburi de personal de specialitate cu agenţiile de presă din alte ţări, pentru informarea reciprocă directă asupra realităţilor din România şi din ţările respective;

l) organizarea unor reţele proprii de corespondenţi în ţară şi în străinătate.
Pentru o mai coerentă structurare a atribuţiilor ROMPRES.

Din motive de tehnică legislativă.

17. 
Art. 17 – În scopul realizării obiectului său de activitate ROMPRES colaborează cu autorităţile şi instituţiile publice, agenţii economici, persoanele juridice de drept privat şi persoanele fizice. 
Amendament propus de d-na deputat Monica Octavia Musca

Articolul 17 se elimină.
Pentru eliminarea unor prevederi redundante.

18. 
Art. 18 – (1) Conducerea ROMPRES este asigurată de:

a) Consiliul de Administraţie

b) Preşedintele – Director General
c) Comitetul Director

(2) Consiliul de Administraţie este compus din 11 membri, dintre care unul îndeplineşte funcţia de Preşedinte.

(3) Preşedintele Consiliului de Administraţie este şi Director General al ROMPRES.


(4) Consiliul de Administraţie îşi desfăşoară activitatea în baza regulamentului de organizare şi funcţionare al ROMPRES.
Amendament propus de Comisie

Articolul 18 se renumerotează, devine articolul 12, se modifică şi va avea următorul cuprins:

Art. 12. – (1) Conducerea ROMPRES este asigurată de:

a) Consiliul de Administraţie

b) Comitetul Director
c) Preşedintele – Director General

(2) Preşedintele Consiliului de Administraţie este şi Director General al ROMPRES.


(3) Consiliul de Administraţie îşi desfăşoară activitatea în baza regulamentului de organizare şi funcţionare al ROMPRES.
Pentru a pune de acord prevederile acestui articol cu conţinutul articolelor ulterioare.

Din motive de tehnică legislativă.

19. 
Art. 19 – Cei 11 membri ai Consiliului de Administraţie al ROMPRES sunt desemnaţi de:

a. Senat şi Camera Deputaţilor, câte 2 membri

b. Preşedintele României …………..1 membru

c. Guvernul României …………… .1 membru

d. Societatea Română de Radio …………1 membru

e. Societatea Română de Televiziune……1 membru

f. Asociaţiile profesionale ale presei scrise…..1 membru

g. Personalul de specialitate din ROMPRES….2 membri

Membrii Consiliului de Administraţie ai ROMPRES se desemnează potrivit procedurilor utilizate pentru Societatea Română de Televiziune şi Societatea Română de Radio, prevăzute în Legea 41/1994, republicată cu modificările ulterioare.
Amendament propus de Comisie

Articolul 19 se renumerotează, devine articolul 13, se modifică şi va avea următorul cuprins:

Art. 13. – Membrii Consiliului de Administraţie al ROMPRES sunt desemnaţi, pentru o perioadă de patru ani, după cum urmează:

a) câte un membru desemnat din partea fiecărui grup parlamentar cu reprezentare atât în Camera Deputaţilor cât şi în Senat, precum şi un membru din partea grupului parlamentar al minorităţilor naţionale;

b) un număr de reprezentanţi din partea asociaţiilor profesionale din presa scrisă şi din audiovizual, număr cu cel puţin unul mai mic – dar nu mai puţin de jumătate – din numărul propus de grupurile parlamentare.


Pentru eliminarea eventualelor influenţe politice în activitatea ROMPRES.

Din motive de tehnică legislativă.

20. 

Amendament propus de d-nul deputat Ioan Onisei

După articolul 13 se introduce un articol nou, care va avea următorul cuprins:

Art. 14. – (1) Fiecare asociaţie profesională din presa scrisă şi din cea audiovizuală, înregistrată şi funcţionând prevederilor legale, poate desemna câte un candidat pentru a fi nominalizat pentru a face parte din Consiliul de Administraţie al ROMPRES.

(2) Propunerile asociaţiilor profesionale vor fi analizate de comisiile permanente de specialitate din Camera Deputaţilor şi Senat, reunite în şedinţă comună.

(3) În urma audierii candidaţilor, comisiile reunite vor stabili, prin vot, persoanele care urmează să fie propuse aprobării Parlamentului, pentru a face parte din Consiliul de Administraţie al ROMPRES, potrivit numărului stabilit în conformitate cu prevederile art. 13 lit. b). 

(4) Reprezentanţii nominalizaţi de grupurile parlamentare potrivit prevederilor art. 13 lit. a), precum şi cei ai asociaţiilor profesionale din presa scrisă şi cea audiovizuală, nominalizaţi potrivit prevederilor art. 14, vor fi supuşi votului plenului Parlamentului, pe listă comună.
Pentru asigurarea unui mecanism coerent de numire a reprezentanţilor asociaţiilor profesionale.



21. 
Art. 20 – (1) Membrii Consiliului de Administraţie sunt desemnaţi pe o perioadă de 4 ani.

     (2) Membrii Parlamentului şi ai Guvernului nu pot face parte din Consiliul de Administraţie al ROMPRES.

      (3) Preşedintele Consiliului de Administraţie al ROMPRES se alege dintre membrii Consiliului, prin votul majorităţii acestuia pentru un mandat de 4 ani.
Amendament propus de Comisie

Articolul 20 se renumerotează, devine articolul 15, se modifică şi va avea următorul cuprins:

Art. 15. – (1) Candidaţii desemnaţi pentru Consiliul de Administraţie al ROMPRES trebuie să aibă o experienţă, demonstrabilă, de cel puţin trei ani, în domeniul presei scrise sau audiovizuale şi să nu fie membri ai unui partid politic.

(2) Membrii Parlamentului şi ai Guvernului, precum şi salariaţii Administraţiei Prezidenţiale nu pot face parte din Consiliul de Administraţie al ROMPRES.
Pentru asigurarea unei prezenţe sigure a profesioniştilor în Consiliul de Administraţie.

Din motive de tehnică legislativă.

22. 
Art. 21 – Preşedintele şi membrii Consiliului de Administraţie depun în faţa Camerelor reunite ale Parlamentului următorul jurământ: „Jur să respect Constituţia şi legile ţării, să apăr interesele României, drepturile şi libertăţile fundamentale ale cetăţenilor, să-mi îndeplinesc cu onoare, conştiinţă şi fără părtinire atribuţiile ce-mi revin potrivit funcţiei şi să păstrez secretul profesional. Aşa să-mi ajute Dumnezeu!“ 
Amendament propus de d-na deputat Monica Octavia Musca

Articolul 21 se elimină.
Pentru eliminarea unor prevederi redundante.

23. 
Art. 22 – (1) Membrii Consiliului de Administraţie care au calitatea de angajaţi ai ROMPRES îşi păstrează toate drepturile şi obligaţiile derivând din această calitate, dar nu pot îndeplini funcţii de conducere pe perioada mandatului.


(2) Membrii Consiliului de Administraţie primesc pentru activitatea desfăşurată o indemnizaţie lunară, egală cu o pătrime din salariul Directorului General. Ei au dreptul la decontarea, în condiţiile legii, a cheltuielilor de transport şi de cazare ocazionate de participarea la şedinţele Consiliului de Administraţie.


(3) Membrii Consiliului de Administraţie al ROMPRES nu pot face parte din alt consiliu de administraţie sau participa la societăţi comerciale cu care ROMPRES întreţine relaţii de afaceri sau are interese concurente.
Amendament propus de Comisie

Articolul 22 se renumerotează, devine articolul 16, se modifică şi va avea următorul cuprins:

Art. 16. – (1) Proprietarii, acţionarii majoritari, precum şi persoanele care ocupă funcţii de conducere în presa scrisă şi audiovizuală, nu pot face parte din Consiliul de Administraţie al ROMPRES. 

(2) Membrii Consiliului de Administraţie al ROMPRES nu pot fi, în acelaşi timp, şi salariaţi ai ROMPRES, cu excepţia Preşedintelui – Director General.


Pentru împiedicarea concurenţei neloiale.

Din motive de tehnică legislativă.

24. 

Amendament propus de d-nul deputat Ioan Onisei

După articolul 16 se introduce un articol nou, care va avea următorul cuprins:

Art. 17. – (1) În  caz de vacantare a unui loc în Consiliul de Administraţie al ROMPRES se va proceda, după caz, la înlocuirea persoanei respective, potrivit procedurilor prevăzute la art. 13 şi 14.

(2) Preşedintele Consiliului de Administraţie al ROMPRES este ales dintre membrii Consiliului de Administraţie, prin votul majorităţii acestora, pentru un mandat de patru ani.
Pentru asigurarea unui mecanism de numire a membrilor în Consiliul de Administraţie, care să îi asigure continuitatea.

25. 
Art. 23 – (1) Consiliul de Administraţie se întruneşte lunar şi ori de câte ori este necesar

(2) Şedinţa Consiliului este convocată de Preşedinte sau la solicitarea a cel puţin o treime din membri, care propun şi ordinea de zi.   
Amendament propus de Comisie

Articolul 23 se renumerotează, devine articolul 18, se modifică şi va avea următorul cuprins:

Art. 18. – (1) Consiliul de Administraţie se întruneşte trimestrial şi ori de câte ori este necesar.

(2) Şedinţa Consiliului este convocată de Preşedintele – Director General sau la solicitarea a cel puţin o treime din membri.

(3) Preşedintele – Director General sau membrii care convoacă şedinţa propun ordinea de zi. 
Pentru eficientizarea activităţii Consiliului de Administraţie.

Din motive de tehnică legislativă.

26. 
Art. 24 – (1) Lucrările Consiliului de Administraţie sunt conduse de Preşedinte, iar în lipsa acestuia, de un alt membru al Consiliului desemnat de Preşedinte, sau în lipsa unei desemnări de cel mai în vârstă membru al Consiliului.

     (2) Consiliul de Administraţie lucrează legal în prezenţa majorităţii membrilor săi, iar hotărârile se adoptă cu votul a cel puţin jumătate plus unu din numărul total al membrilor acestuia. Neîntrunirea cvorumului legal de lucru duce la reprogramarea şedinţei, în cel mult 15 zile, cu aceeaşi ordine de zi.
Amendament propus de d-nii deputaţi Márton Árpád Francisc, Ioan Onisei şi Mădălin Voicu

Articolul 24 se renumerotează, devine articolul 19, se modifică şi va avea următorul cuprins:

Art. 19. – (1) Lucrările Consiliului de Administraţie sunt conduse de Preşedintele – Director General, iar în lipsa acestuia, de un alt membru al Consiliului, ales prin vot, de membrii  Consiliului.

     (2) Consiliul de Administraţie lucrează în prezenţa majorităţii membrilor săi, iar hotărârile se adoptă cu votul majorităţii membrilor prezenţi.

(3) În caz de paritate, votul Preşedintelui – Director General este hotărâtor.

(4) Neîntrunirea cvorumului de lucru duce la reprogramarea şedinţei, în cel mult 7 zile, cu aceeaşi ordine de zi.
Pentru eficientizarea activităţii Consiliului de Administraţie.

Din motive de tehnică legislativă.

27. 
Art. 25 – Pentru adoptarea unor decizii compexe, Consiliul de Administraţie poate atrage în activitatea de analiză colaboratori externi, persoane fizice sau juridice.
Amendament propus de d-na deputat Monica Octavia Musca

Articolul 25 se elimină.
Pentru eliminarea unor prevederi redundante.


Art. 26 – Consiliul de Administraţie are următoarele atribuţii:

a. aprobă strategia de dezvoltare a ROMPRES şi normele privitoare la structura serviciilor de ştiri, foto şi publicaţii editoriale;

b. aprobă structura organizatorică a redacţiilor, direcţiilor şi structura reţelei de corespondenţi din ţară şi străinătate, în limita numărului de posturi aprobate anual prin bugetul de venituri şi cheltuieli;

c. elaborează şi aprobă reglementări detaliate pentru a preciza funcţiile agenţiei prevăzute în această lege şi în reglementările internaţionale;

d. aprobă proiectul bugetului şi urmăreşte execuţia acestuia;

e. analizează bilanţul şi contul de profit şi pierderi anual şi îl înaintează spre aprobare organelor prevăzute de lege;

f. aprobă sau propune spre aprobare, potrivit competenţelor, investiţiile ce urmează a se realiza de către Agenţie;

g. aprobă regulamentul de organizare şi funcţionare al Agenţiei, statutul ziaristului de agenţie de ştiri şi codul deontologic;

h. stabileşte şi aprobă relaţiile compartimentelor din structura proprie a ROMPRES;

i. aprobă volumul maxim al creditelor bancare;

j. aprobă propunerile de depăşire a cheltuielilor totale prevăzute în buget, în cazul în care există un plus de venituri proprii acoperitoare;

k. aprobă competenţele pe compartimente privind angajarea şi efectuarea de cheltuieli de orice natură, inclusiv investiţii, tranzacţii financiare şi comerciale, vânzări, închirieri sau concesionări de bunuri mobile şi imobile;

l. analizează raportul trimestrial al Agenţiei privind activitatea pe bază de bilanţ şi aprobă măsuri pentru desfăşurarea activităţii viitoare;

m. stabileşte, împreună cu organele Ministerului de Interne, relaţiile şi condiţiile de colaborare pentru asigurarea pentru asigurarea pazei obiectivelor şi a bunurilor; 

n. analizează şi aprobă propunerile Comitetului Director de participare la realizarea unor activităţi, în condiţiile legii, cu alte societăţi cu capital român sau străin;

o. Analizează şi aprobă propunerile Comitetului Director de participare la activităţi de reprezentare a Agenţiei în relaţiile cu organismele internaţionale, precum şi cele privitoare la încheierea convenţiilor şi stabilirea relaţiilor de colaborare cu organisme similare din alte ţări;

p. aprobă utilizarea fondului valutar în condiţiile legii;

q. asigură, în domeniul său de activitate, respectarea dispoziţiilor legale privind protecţia mediului înconjurător;

r. elaborează raportul anual al ROMPRES pentru Parlament;
s. aprobă grilele de salarizare anuale ale personalului ROMPRES;

t. exercită orice alte atribuţii care îi revin din regulamentul de organizare şi funcţionare al ROMPRES şi din prevederile legale în vigoare.
Amendament propus de Comisie

Articolul 26 se renumerotează, devine articolul 20, se modifică şi va avea următorul cuprins:

Art. 20. – Consiliul de Administraţie are următoarele atribuţii:

a) aprobă strategia privind funcţionarea şi dezvoltarea ROMPRES;

b) aprobă proiectul bugetului şi urmăreşte execuţia acestuia;

c) aprobă regulamentul de organizare şi funcţionare, precum şi structura redacţiilor, direcţiilor şi a reţelei de corespondenţi din ţară şi străinătate, în limita numărului de posturi aprobate anual prin bugetul de venituri şi cheltuieli;

d) analizează, anual, situaţia financiară şi o transmite organelor prevăzute de lege;
e) aprobă sau supune spre aprobare, potrivit competenţelor prevăzute de lege, investiţiile ce urmează a fi realizate de către ROMPRES;

f) analizează raportul trimestrial al ROMPRES privind activitatea economico – financiară, prezentat de către Preşedintele – Director General;

g) analizează şi aprobă propunerile Comitetului Director privind colaborarea cu alte persoane juridice, române sau străine, în condiţiile legii;

h) analizează şi aprobă propunerile Comitetului Director de participare la activităţi ale organismelor internaţionale de profil, precum şi ale organismelor similare din alte ţări;
i) aprobă utilizarea fondului valutar în condiţiile legii;
j) analizează raportul anual de activitate al ROMPRES, elaborat de Comitetul Director, şi îl supune spre aprobare Parlamentului, până la data de 31 martie.

Pentru o mai coerentă structurare a atribuţiilor Consiliului de Administraţie.

Din motive de tehnică legislativă.

28. 

Amendament propus Comisie

După articolul 20 se introduce un articol nou, care va avea următorul cuprins:

Art. 21. – (1) Comitetul Director este alcătuit din Preşedintele – Director General, conducătorii compartimentelor redacţionale, economico – financiare, tehnice şi juridice.

(2) Comitetul Director se întruneşte săptămânal şi ori de câte ori este necesar.
Pentru asigurarea eficientizării activităţii Comitetului Director.

29. 
Art. 27 – Comitetul Director are următoarele atribuţii:

a. elaborează şi propune spre aprobare Consiliului de Administraţie strategia de dezvoltare a ROMPRES şi structura serviciilor şi publicaţiilor;

b. examinează şi avizează toate problemele care se supun hotărârii Consiliului de Administraţie şi asigură aducerea la îndeplinire a hotărârilor acestuia;

c. elaborează şi propune spre aprobare Consiliului de Administraţie regulamentul de organizare şi funcţionare, statutul ziaristului de agenţie de ştiri şi codul deontologic;

d. aprobă angajarea şi efectuarea de cheltuieli de orice natură şi a tranzacţiilor comerciale şi financiare, în limita competenţelor aprobate de Consiliul de Administraţie;

e. analizează proiectele de norme, regulamente şi instrucţiuni de serviciu care se supun aprobării Directorului General;

f. examinează şi avizează normele de muncă, normativele de personal, funcţiile şi meseriile necesare care se aprobă de Consiliul de Administraţie;

g. stabileşte condiţiile pentru asigurarea pazei obiectivelor şi a bunurilor.
Amendament propus de Comisie

Articolul 27 se renumerotează, devine articolul 22, se modifică şi va avea următorul cuprins:

Art. 22. – Comitetul Director are următoarele atribuţii:

a) elaborează şi propune spre aprobare Consiliului de Administraţie strategia de dezvoltare a ROMPRES şi structura serviciilor şi publicaţiilor;

b) elaborează şi propune spre avizare Consiliului de Administraţie proiectul bugetului pentru anul următor;

c) elaborează şi propune spre aprobare Consiliului de Administraţie regulamentul de organizare şi funcţionare;

d) aprobă, pe categorii de personal, nivelul de salarizare, în limitele prevăzute de lege; 

e) aprobă angajarea şi efectuarea de tranzacţii comerciale şi financiare, potrivit legii şi a mandatului dat de Consiliul de Administraţie;

f) elaborează proiectul raportului anual de activitate şi proiectul raportului privind execuţia financiară pentru anul precedent şi îl propune spre avizare Consiliului de Administraţie;

g) propune Consiliului de Administraţie participarea la activităţi ale organismelor internaţionale de profil, precum şi ale organismelor similare din alte ţări;

h) stabileşte, pe baza prevederilor legale, de preţuri şi tarife, în lei sau în valută, pentru producţia editorială, pentru emisiunile sale de ştiri şi fotografii, precum şi pentru celelalte servicii pe care le realizează;

i) stabileşte condiţiile pentru asigurarea pazei obiectivelor şi a bunurilor.
Pentru o mai coerentă structurare a atribuţiilor Comitetului Director.

Din motive de tehnică legislativă.

30. 
Art. 28 – (1) Comitetul Director se întruneşte săptămânal şi ori de câte ori este necesar.

     (2) Hotărârile Comitetului Director se iau cu votul majorităţii membrilor săi.
Amendament propus de Comisie

Articolul 28 se elimină.
Pentru eliminarea unor prevederi redundante.

31. 
Art. 29 – Directorul General are următoarele atribuţii şi răspunderi:

a. asigură împreună cu Comitetul Director conducerea curentă a Agenţiei;

b. dispune, controlează şi răspunde de executarea hotărârilor Consiliului de Administraţie, precum şi a contractelor şi convenţiilor încheiate de Agenţie;

c. aprobă, la propunerea Comitetului Director, normative, regulamente şi instrucţiuni de serviciu;

d. aprobă, în condiţiile legii, angajarea şi concedierea personalului Agenţiei şi numeşte, cu avizul Consiliului de Administraţie şefii redacţiilor şi direcţiilor;

e. aprobă, în condiţiile legii, angajarea de specialişti, pe termen limitat, pentru efectuarea de studii, lucrări şi determinări necesare Agenţiei;

f. aprobă trimiterea de delegaţi sau participă personal la reuniuni interne sau internaţionale, întâlniri de afaceri sau studii de interes pentru Agenţie;

g. exercită orice atribuţii care-i revin din regulamentul de organizare şi funcţionare al Consiliului de Administraţie.
Amendament propus Comisie

Articolul 29 se renumerotează, devine articolul 23, se modifică şi va avea următorul cuprins:

Art. 23. – Preşedintele - Director General are următoarele atribuţii şi răspunderi:

a) asigură, împreună cu Comitetul Director, conducerea activităţii ROMPRES;

b) răspunde de aplicarea hotărârilor Consiliului de Administraţie, precum şi de executarea contractelor şi convenţiilor încheiate de ROMPRES;

c) aprobă, în condiţiile legii, angajarea şi concedierea personalului ROMPRES şi numeşte, pe bază de concurs, potrivit legii, conducătorii compartimentelor funcţionale;

d) exercită orice alte atribuţii care îi revin potrivit regulamentului de organizare şi funcţionare aprobat de Consiliul de Administraţie.
Pentru o mai coerentă structurare a atribuţiilor Preşedintelui – Director General.

Din motive de tehnică legislativă.

32. 
Art. 30 – (1) Directorul General reprezintă ROMPRES, personal sau prin delegat, în raporturile cu celelalte organe şi organizaţii, din ţară şi din străinătate.

     (2) Directorul General poate delega o parte din atribuţiile sale personalului din subordine.
Amendament propus de Comisie

Articolul 30 se renumerotează, devine articolul 24, se modifică şi va avea următorul cuprins:
Art. 24 – (1) Preşedintele – Director General este ordonatorul principal de credite al ROMPRES. 

(2) Preşedintele – Director General reprezintă ROMPRES în raporturile cu persoanele fizice şi juridice, române şi străine.

     (3) Preşedintele – Director General poate delega o parte din atribuţiile sale personalului din subordine.
Pentru eliminarea oricărei posibile confuzii privind atribuţiile Preşedintelui – Director General.

33. 
Art. 31 – Atribuţiile redacţiilor, departamentelor, direcţiilor şi ale celorlalte compartimente se stabilesc prin regulamentul de organizare şi funcţionare aprobat de Consiliul de Administraţie.
Amendament propus de Comisie

Articolul 31 se elimină.
Pentru eliminarea unor prevederi redundante.

34. 
Capitolul IV

Activitatea financiară şi patrimoniul
Amendament propus de Comisie

Titlul capitolului IV se modifică şi va avea următorul cuprins: 

Capitolul IV

Patrimoniul şi activitatea financiară
Pentru a pune în acord titlul capitolului cu prevederile din capitol.

35. 

Amendament propus de d-nul deputat Ioan Onisei

După titlul capitolului IV se introduce un articol nou, care va avea următorul cuprins:

Art. 25 – ROMPRES administrează bunurile din patrimoniul său şi dispune de ele sub control parlamentar.
Pentru precizarea unor atribuţii strict necesare, cu privire la administrarea bunurilor.

36. 
Art. 32 – (1)  Activitatea financiară a ROMPRES se desfăşoară pe baza bugetului propriu;
     (2) Resursele financiare ale Agenţiei se constituie din:
a. furnizarea serviciului general de ştiri în timp real autorităţilor şi instituţiilor publice precum şi a  serviciului de emisiuni pentru străinătate către organizaţii şi instituţii reprezentative din străinătate a căror activitate prezintă interes pentru România; aceasta se va face în baza unor convenţii anuale încheiate  cu Parlamentul României, potrivit Anexei 1.
b. furnizarea serviciilor de ştiri, serviciilor foto, buletinelor electronice, sintezelor documentare şi altor produse ale Agenţiei, pe baza unor contracte comerciale încheiate cu beneficiari din ţară şi din străinătate;

c. diverse prestări de servicii pe bază de contracte;

d. venituri realizate din axploatarea bunurilor mobile şi imobile;

e. donaţii şi sponsorizări;
f. subvenţii de la bugetul de stat, cu următoarele destinaţii:

· la capitolul “Cheltuieli materiale şi servicii”:

· valoarea contractelor cu marile agenţii internaţionale de presă;

· valoarea contractelor pentru canalele de comunicaţii internaţionale, terestre sau prin satelit;

· la capitolul “Cheltuieli de capital”:

· dotări cu echipamente independente pentru dezvoltare tehnologică;

· obiective noi de investiţii pentru dezvoltarea Agenţiei;

      (3) Pentru fondurile folosite de la bugetul de stat, Directorul General ROMPRES are calitatea de ordonator principal de credite.
Amendament propus de Comisie

Articolul 32 se modifică, se renumerotează şi devine articolele 26, 27 şi 28, care vor avea următorul cuprins:

Art. 26 – (1)  Activitatea financiară a ROMPRES se desfăşoară pe baza bugetului propriu, aprobat potrivit legii.
 (2) Sursele financiare se asigură din venituri proprii, alte surse, precum şi din alocaţii de la bugetul de stat, pentru destinaţiile prevăzute în prezenta lege.

     (3) Conturile de execuţie a bugetului vor fi prezentate Parlamentului şi vor fi supuse aprobării plenului reunit, pe baza raportului întocmit de  comisiile pentru buget finanţe şi bănci ale celor două Camere.

Art. 27. – (1) Veniturile proprii ale ROMPRES se constituie din:

a) furnizarea serviciilor ROMPRES, pe baza unor contracte comerciale încheiate cu beneficiari din ţară şi din străinătate;
b) exploatarea bunurilor mobile şi imobile;

c) donaţii, sponsorizări şi legate.

(2) Veniturile proprii se utilizează pentru dotări independente, din cadrul finanţării cheltuielilor de capital, precum şi pentru constituirea fondului de premiere, din cadrul cheltuielilor de personal.

Art. 28. – Alocaţiile de la bugetul de stat se utilizează pentru finanţarea cheltuielilor curente iar, în cadrul cheltuielilor de capital, pentru finanţarea obiectivelor noi de investiţii. 

Pentru asigurarea unei finanţări normale a ROMPRES, dar şi pentru stimularea activităţii comerciale a Agenţiei.

Din motive de tehnică legislativă.

37. 
Art. 33 - (1) Accesul la fluxul complet de ştiri şi informaţii al ROMPRES se asigură autorităţilor şi instituţiilor publice şi organizaţiilor din ţară şi din străinătate, în baza unei convenţii anuale încheiate cu Parlamentului, pentru un număr minim de licenţe de utilizare prevăzute în Anexa 1.

     (2) Tariful pentru licenţele de utilizare oferite de ROMPRES conform alin. 1 vor fi egale cu media tarifelor practicate în contractele cu beneficiarii din mass-media.
Amendament propus de Comisie

Articolul 33 se elimină.
Pentru eliminarea unor prevederi care nu-şi mai au locul, ca urmare a modificării sistemului de finanţare a Agenţiei.

38. 
Art. 34 - Controlul parlamentar asupra activităţii Agenţiei Naţionale de Presă ROMPRES se exercită potrivit prevederilor art. 46 din Legea 41/ 1994, republicată, cu modificările ulterioare.
Amendament propus de Comisie

Articolul 34 se renumerotează, devine articolul 29, se modifică şi va avea următorul cuprins:
Art. 29. – (1) În cadrul activităţii de control parlamentar, prevăzut la art. 1, comisiile pentru cultură, artă şi mijloace de informare în masă ale Camerei Deputaţilor şi Senatului vor examina, în şedinţă comună, raportul anual de activitate alcătuit potrivit prevederilor prezentei legi.  

(2) Comisiile pentru cultură, artă şi mijloace de informare în masă ale celor două Camere ale Parlamentului vor întocmi un raport comun cu privire la raportul anual de activitate al ROMPRES, pe care îl supun spre aprobare plenului Camerelor reunite.
Din motive de tehnică legislativă.

39. 
Art. 35. – (1) Patrimoniul ROMPRES reprezentând bunuri mobile şi imobile, arhive documentare, fototecă şi orice proprietăţi aflate în folosinţă legal, trec în folosinţa şi administrarea Agenţiei Naţionale de Presă ROMPRES, reorganizată.

      (2) Patrimoniul ROMPRES se reconstituie cu toate bunurile mobile şi imobile şi constă din poziţiile înscrise în Anexa 2.

      (3) Arhiva documentară, fototeca şi filmoteca rezultate din activitatea reporterilor şi fotoreporterilor Agenţiei Naţionale de Presă în organizările anterioare constituie un patrimoniu special care se administrează, se gestionează şi al cărui acces se reglementează potrivit Legii arhivelor şi regulamentului de organizare şi funcţionare ROMPRES.
Amendament propus de Comisie

Articolul 35 se elimină.
Pentru eliminarea unor prevederi care au devenit redundante, fiind tratate în alte articole.

40. 
Art. 36. – Utilizarea fondurilor alocate de la bugetul de stat pentru ROMPRES este supusă controlului Curţii de Conturi.
Amendament propus de Comisie

Articolul 36 se elimină.
Pentru eliminarea unor prevederi redundante.

41. 
Art. 37 – Spaţiile în care îşi are sediul central ROMPRES trec în folosinţa şi administrarea ROMPRES, potrivit Anexei 2.
Amendament propus de Comisie

Articolul 37 se elimină.
Pentru eliminarea unor prevederi care au devenit redundante, fiind tratate în alte articole.

42. 
Capitolul V. Dispoziţii finale şi tranzitorii
Amendament propus de Comisie

Titlul capitolului V se modifică şi va avea următorul cuprins:

Capitolul V

Dispoziţii tranzitorii şi finale


Din motive de tehnică legislativă.

43. 
Art. 38 – În termenul de 90 de zile de la intrarea în vigoare a prezentei legi se constituie Consiliul de Administraţie al ROMPRES şi se alege Preşedintele acestuia.
Amendament propus de Comisie

Articolul 38 se renumerotează, devine articolul 30, se modifică şi va avea următorul cuprins:
Art. 30. – (1) Patrimoniul ROMPRES se preia, prin reorganizare, pe bază de protocol, care se va încheia în termen de 30 de zile de la numirea Consiliului de Administraţie, potrivit bilanţului special încheiat.

(2) Clădirile, spaţiile şi terenurile care se află în proprietate publică de interes naţional şi care sunt utilizate, în prezent, de ROMPRES, precum şi alte bunuri aflate în folosinţă, cu titlu legal, trec în administrarea ROMPRES.

(3) Personalul angajat la Agenţia Naţională de Presă „Rompres“, înainte de data reorganizării, în baza prevederilor prezentei legi, se preia şi se consideră transferat în interesul serviciului la ROMPRES.
Pentru stabilirea unor prevederi absolut necesare, în vederea modificărilor prevăzute în corup legii.

44. 
Art. 39 – Anexele 1 şi 2 fac parte integrantă din prezenta lege.
Amendament propus de Comisie

Articolul 39 se elimină.
Prevederile articolului au devenit redundante, ca urmare a modificărilor anterioare.

45. 
ANEXA 1

INSTITUŢII DE STAT ŞI ORGANIZAŢII din ţară şi străinătate pentru care se asigură accesul la serviciile ROMPRES prin convenţie anuală

Nr. crt.     Instituţii – Organizaţii     Nr. minim de licenţe de utilizare

A. Serviciul general de ştiri

1. Preşedinţia României (Departamente)     10

2. Camera Deputaţilor (Comisii, Birouri)    100

3. Senat (Comisii, Birouri)                           50

4. Guvernul României (Departamente)        10

5. Ministerul Afacerilor Externe                  100

6. Ministere + Direcţii generale                    60

7. Alte instituţii publice (SRI, SIE, Agenţii, etc) 30

8. Prefecturile                                              41

9. Primăriile judeţene                                  41

10. Organizaţii şi organe mass-media ale diasporei româneşti                                                100

                                                           Total: 532

B. Serviciul EMISIE pentru STRĂINĂTATE

11. Ambasadele României (90) în străinătate 90

12. Organizaţii şi organe de presă ale diasporei româneşti                                                 100

13. Agenţii naţionale de presă ale unor ţări de interes pentru România                             75

14. Organizaţii şi organe mass-media din străinătate faţă de care România are interes pentru promovarea imaginii                                 125

15. Alte organizaţii şi instituţii politice economice, financiare, etc. din străinătate a căror activitate prezintă interes pentru România                 50

                                                              Total: 440

                                                  Total general: 972

Pentru fiecare utilizator (acces independent) tariful din convenţia anuală va fi cel maxim practicat de ROMPRES în contractele comerciale cu beneficiarii din mass-media.
Amendament propus de Comisie

Anexa 1 se elimină.
Prevederile anexei au devenit redundante, ca urmare a modificărilor anterioare.

46. 
ANEXA 2

TABEL

Cu spaţiile de lucru şi birourile Agenţiei Naţionale de Presă „ROMPRES“ în imobilul „Casa Presei Libere“, care trec în administrarea acesteia de la Regia Autonomă a Administraţiei Patrimoniului Protocolului de Stat.

Nr. crt.     Corp     Nivel       Destinaţie  Suprafaţa – m.p. - 

1. B1, B2, B3  Subsol  Arhiva; spaţii depozitare  327,22

2. B1        Parter    Secţie Imprimare – Expediţie 226,60

3. B1         Etaj 1 Birouri redacţionale    578,30

4. B2       Etaj I  Birouri redacţionale, laboratoare foto       757,93

5. B3        Etaj I Birouri administrative    615,90

6. B1  Etaj II Spaţii comunicaţii satelit, laboratoare electronişti, birouri marketing 704,20

7. Garaj      Parter   Atelier mecanic auto          9,4

8. B1, B2, B3     -  Dependinţe (holuri, culoare, scări, grupuri sanitare etc.)   1917,55

9. Garaj      Parter     Atelier 3 boxe x 3 locuri parcare autoturisme parc auto propriu     120

10. B1     Terasă    Suport tehnologic pentru antene de satelit şi radio emisie recepţie     1275

                                                          Total: 6532,1   
Amendament propus de Comisie

Anexa 2 se elimină.
Prevederile anexei au devenit redundante, ca urmare a modificărilor anterioare.

